JohanHeinsen/ENO huggingface dataset:
Viborger Samler, 1843-08-01
J Freischutz, har en opmærksom meteorologisk Jagttager meddeelt følgende Opskrift til et nyt Veirglas: En Flaske, der omtrent kan holde et Pund, fylder man omtrent 3/4 med Vand, hvori kommes en Blodigle, og over Aabningen hindes derpaa grovt Lærred. Ved stadigt, klart og smukt Veir ligger Jglen ganske rolig paa Bunden, sammenrullet som en Snegl, vil det regne, kryder den derimod op i Halsen af Flasken og bliver der siddende, indtil Veiret igjen vil klare op. Er det imod Blæst, svømmer den ideligt og hurtigt omkring i Glasset, og falder sjelden igjen til Rolighed, førdet bliver til Storm. Nogle Dage for stærkt Tordenveir, med Storm og Regn, er det indtruffet, at Jglen har opholdt sig ovenfor Vandet, været yderst urolig og kastet sig hid og did, ret som om den havde convulsiviske Anfald. Sluttelig bemærkes, at dette naturlige Veirglas hænges i fri Luft.
Viborger Samler, 1843-08-01
Jndenlandske Efterretninger.
Viborger Samler, 1843-08-01
Kjøbenhavn. Den pludselige Opløsning af det skandinaviske Samfund har vakt en overordentlig Sensation her i Staden, og vil vistnok fremkalde den i hele Norden, og man kan vanskelig forklare sig Grunden til dette Skridt, da Selskabets Love dog alene hentyde paa, at give det en literair og aandig special Tendents uden at stille nogetsomhelst politisk Øiemed i Baggrunden. Man er nu i høieste Grad spændt paa, hvad Følge den Protest vil have, som Forstanderskabet i en værdig Tone har afgivet. Ab. Av.)¬
Viborger Samler, 1843-08-01
J Kjøbenhavns Borgerrepræsentanters Møde den 20de Juli forelagde Grosserer Meinert et Forslag om deres Forhandlingers Offentlighed, hvorom besluttedes en Committees Nedsættelse, som kun havde 3 Stemmer imod sig (Ussing, Haagen og O. Müller), af hvilke Ussing, hvis Taler om Offentlighed i Statshuusholdningen endnu ikke ere glemte, især udmærkede sig og henledede Opmærksomheden paa Beskaffenheden af det Publicum, der vilde indfinde sig, hvis Dørrene aabnedes, hvilket han meente især vilde bestaae af Folk (Journalister, der kun vilde opsnappe det Pebrede i Forhandlingerne, ja, som ikke vilde nøies med Peberet, men søge "Cajennepeberet i dem, for dermed at underholde deres Publicum.
Viborger Samler, 1843-08-01
Efter Andragende fra Prof. Dr. Otto, og efter Cancelliets Forestilling om, at Forbedringshuusfangen Timrodt, der ifølge Høiesteretsdom af 8de Marts er indfattil Arbeide i Forbedringshuset i 2 Aar, maatte, som Belønning for at have forhindret, at det af Rasphuusfangen Jørgen Christensen under 19de April imod Prof. Otto rettede Mordattentat kom til Udførelse, benaades med Frihed, har det behaget Hs. M. under 20de Juli at resolvere: "J Betragtning af det Forhold, Forbedringshuusfange A. H. Timrodt har udviist i den i vort Cancellies allerund. Forestilling ommeldte Anledning, skjænke vi bemeldte Fange Løsladelse af Straffeanstalten. (Big. Td.)¬
Viborger Samler, 1843-08-01
J "Dannevirke, hedder det fra Kjøbenhavn: "Jgaar(d. 24de) udbredte sig det Rygte, at Rusland og Preussen, have, i Anledning af Prinds Frederich af Hessens Formæling med Storfyrstinde Alexandra Nicolayewna, garanteret den danske Krone Slesvig og Holsteen, hvorimod Hessen skal overdrages det augustenborgske Fyrstehuus som Vederlag for mulige Arvekrav paa Hertugdom merne. Tiden skal oplyse, hvorvidt dette, med Hensyn til vore gjærende Tendentser til Statsopløsning, ikke ubehagelige Rygte er sandt.
Viborger Samler, 1843-08-01
Corsaren for i Fredags er lagt under foreløbigt Beslag.
Viborger Samler, 1843-08-01
Den danske Kunstnerinde, Jfr. Østergaard, der har gjort en Kunstreise med sin Lærer, den bekjendte Sanger, Rubini i England, Holland, Tydskland og Rusland og deeltaget i flere Concerter, saavel offentlige, som private og ved Hofferne, er nu reist fra Petersborg til Moskau, hvor hun agter at bosætte sig for et Par Aars Tid.
Viborger Samler, 1843-08-01
En herværende Arbeidsmand har ret trukket Rus med Politiet. Han gik i Vinter til Kjøge for at sælge nogle Bønderhuer, som hans Kone havde broderet, solgte dem ogsaa for 7 Rbd., men kom hjem med den Fortælling, at han ved Skillingskroen var bleven overfaldet og frataget Pengene. Vedkommende Politimester optog Forhør i Skillingskroen, men der vidste man ikke noget om Overfaldet, hvorimod man vel erindrede, at en Person den opgivne Nat havde tabt endeel Penge i Spil til nogle Bønder fra Vordingborg Egnen. Disse Bønder fik man opspurgt, og de bekræftede Rigtigheden af det Forklarede. Vel benægtede Personen i Førstningen det Forklarede, men har dog endelig indrømmet, at han i een Nat har bort spillet sin Kones hele Vinterfortjeneste, og har tillige havt den Fornøielse at sætte Politiet i Kbhavn., i Thune Herred, og i Vordingborg i Bevægelse.
Viborger Samler, 1843-08-01
En Fragtmand skal, efter "Den Frisindede, nyligen være bleven fratagen 26 Breve, og idømt 52 Rbd. Mulkt.
Viborger Samler, 1843-08-01
Fabrikcontrolleuren i Hertugdømmerne, Kammerraad Chlers, der som bekjendt, var hidkaldet fra Altona, forat fungere som Secretair i Frederiksværks Commissionen, er udnævnt til interimistisk at tage Sæde i Administrationen for Frederiksværk og Gods. Det er af den Dygtighed og Jndsigtsfuldhed, hvoraf Hr. Ehlers er bekjendt, at vente, at de Mangler, der hidtil have været forbundne ved Frederiksværks Bestyrelse, nu i det mindste lidt efter lidt ville blive afhjulpne, og saaledes for Fremtiden sand Fordeel opnaaes af en Eiendom, der, mærkeligt nok, hidtil kun har bragt dens Besidder Tab. – Hr. Ehlers skal forresten vedblive at bestyre sin Post i Hertugdom merne, og derfor afvexlende opholde sig det Halve af Aaret her og i Altona. (Kbhp.)
Viborger Samler, 1843-08-01
Samme Aften Deres Majestæter indtraf til Flensborg, bragtes Dem et Fakkeltog, hvorved en smuk Sang blev afsungen. Bournonville agter ogsaa at give Balletten "Søvngængersken, og "De Danske i China, paa det hamborgske Theater. Balletten Toreadoren" gjør megen Lykke i Hamborg, og skulde opføres i Anledning af Kronprindsen, af Sverrigs Nærværelse.
Viborger Samler, 1843-08-01
Den 23de f. M. henrettedes i Glückstadt en Tugthuusfange (et ungt Menneske paa 30 Aar), som for et Aar siden forsøgte at myrde en Opsynsmand ved at gjennembore ham med Knivstik. En Medvider i Anslaget dømtes til 20 Aars Fængsel. Bemeldte Morder skal, da den Geistlige begyndte at gaae til ham, for at berede ham til Døden, have viist sig som den meest forstokne Synder og som en aldeles Vantroende, med Hjertet fuldt af Had og Bitterhed baade imod Gud og Menneskene. Jmidlertid maatte Henrettelsen, formedelst Skarpretterens Fraværelse, opsættes i 8 Dage; i denne Tid traf det sig, at Morderen en Dag stod ved sit Gittervindue og saae, at et tre Aars Barn faldt i Vandet; han gjorde strax Anstrig, og paa hans Raab ilede Moderen betids nok endnu til og reddede Barnet. De lykkelige Forældre kom med det frelste Barn ind til Forbryderen, for at takke ham, og den hidtil saa forstokkede Synder udbrød da, forunderlig greben af dette Syn: "Megen Smerte har jeg udstaaet; men denne Glæde overveier Alt!" Fra dette Øieblik af priste han Guds Barmhiertighed, lod den Geistlige kalde og tog med Glæde imod Religionens Trøst. Hans sidste Dage vare de lykkeligste i hans forvildede Liv, han døde med en Christens trøstige Hengivenhed og en Helts Mod.
Viborger Samler, 1843-08-01
Da Hr. Peter Hjort Lorenzen den 13de Juli, om Aftenen, paa en Reise til Hamborg, afgik med Diligensen fra Kiel, blev der, idet Vognen rullede forbi et talrigt Selskab af Studenter, som, i en Afstand af halvanden Miil fra Byen, spadserede langs af Chausseen, kastet et aabent Brev ind igjennem Diligence-Vinduet. Ved Dagens Frembrud viste det sig, at dette Brev, der var adresseret til Hrrn. P. H. Lorenzen, indeholdt nogle usle Nidvers paa de Danske. Hr. Lorenzen har ladet dette smukke Product af den kieler Ungdoms Muse offentliggjøre i Jtzb. Ugbl.
Viborger Samler, 1843-08-01
Prof. Martensen er under et Ophold i Kiel Løverdag Aften den 22de Juli bleven hilset af de theologiske og andre Studenter med en "Standchen, og et "Hoch, som den feirede og begeistrede Lærer af den frie og dog indholdsrige Theologi, den Theologi, der tilhører Fremtiden og hvem Fremtiden tilhører." J sit Svar hentydede Martensen paa de inderlige Baand, som knytte den tydske og den danske Nation til hinanden som Brødre og stedse maa opfordre begge til giensidig Anerkjendelse under Vedligeholdelsen af deres bestemte Eiendommeligheder; et saadant, Nationerne forenende, Baand var ogsaa Videnskaben, og hvor derfor den dyrkedes i Sandhed, kunde hiin Anerkjendelse heller ikke udeblive. – "Correspondenzbl. refererer det, der ved denne Leilighed blev sagt, udførligere, for at forebygge de Forvanskninger, som en Æresbeviisning af tydske Studenter mod en dansk Professor, let kunde være udsat for i Landet "Schlevwig Holstein."
Viborger Samler, 1843-08-01
Domkirkens Reparation, hedder det i Ribe Av., gaaer efter Omstændighederne rask frem under Bestyrelse af Hr. Architect Nebelong, en Mand, der viser, at han er den visseligen vanskelige Opgave fuldkomment voxen, at bringe Harmoni og Orden i den sørgelige Forvirring, som Tid og Mennesker her have foraarsaget. Muren, der skal danne Vestibulen ved Hovedindgangen, og hvorpaa Orgelet for en Deel skal hvile, er opført, et Par af Hvælvingerne reparerede; en Deel af de beskadigede, skjønne Gesimser, Søiler og Capitæler i Siderne af Kirkens Skib ere deels afskrabede eller opsatte og deels færdige fra dygtige Steenhuggeres Hænder; Granitbaandet under Vinduerne, udvendig paa det delige Chor, var brudt ud, men er nu næsten fuldført rundt om Choret, hvorved dettes Architectur vil vise sig i sin oprindelige Skikkelse. Uagtet Stilladset næsten aldeles opfylder Kirkens Skib, kan man dog ved nøiere Betragtning allerede danne sig en Jdee om, hvor berlig den vil vise sig i sin simple Storhed, og man kunde fristes til at beklage, at denne ærværdige Bygning, som man i Sandhed maa beundre jo oftere og længere man betragter den, aldrig ganske skal kunne staae frem i sin oprindelige Stiil af Mangel paa Midler til at gjennemføre en saa omfattende Reparation. Hr. Nebelong, maa indskrænke sin Virksomhed til det Allernødvendigste, og blot det vil koste en betydelig Sum. Det er imidlertid ikke alene Kirkens kunstnerisk skjønne Partier, der repareres og fremhæves, men ogsaa dens andre Brøst og Mangler, som man ved de foregaaende Reparationer har ligesom søgt at skjule eller idetmindste listet sig saa let over som muligt, blive nu angrebne for Alvor og fra Grunden udbedrede. Mange skjulte Svagheder komme for Dagen, som man ikke havde gjort Regning paa, som give Architecten mange Vanskeligheder at overvinde, og ofte sætte hans Taalmodighed paa en haard Prøve. For til næste Aar kan man ikke vente denne Reparation fuldført.
Viborger Samler, 1843-08-01
J Brandassuranceforeningen for rørlige Eiendele i NørreJylland er nu forsikkret en Sum af 2,730,000 Rbd. Armeen. Under 4de Juli er der tillagt Generalmajorerne v. Steinmann, Generalqvarteermester, og v. Trepka, samt Adjutant hos Hs. Maj., Capit. v. Jrminger, Ordre til at bivaane Corpsconcentrationen i det Hannoverske i dette Efteraar. S. D. er befalet, at Stabslægen for Landmilitair etaten, Prof. Müller, under Corpsconcentrationen skal begive sig til Lüneborg og Omegn, for at gjøre sig bekjendt med de under Samme stedfindende Hospitals-Jndretninger. S. D. og under 10de Juli er det tilladt Majorerne v. Schumacher, af Artilleribrig., og v. Thestrup af 3de Bat.; Capitainerne v. Ernst, af 1ste Bat. og v. Ræder af 5te Bat., Hs. Durchl. Ritmester Prinds Christian til Slesv. Holst. Sønderb.-Glücksborg af Livgarden tilhest; Capitainerne v. Hennings, af Artilleribrig, og v. Wilster, af 1ste Jægerc., samt Premierlieutenanterne v. Bernstorff af 1ste Bat. og v. Behmann, a la suite i Jnf., Skoleofficeer ved Landcadetcorpset og Majorerne C. W. v. Funch, Commandeur for Gardehuusardivisionen, og F. G. v. Müller, à la suite i Cavalleriet, Adjutant hos Hs. K. H. Prinds Fred. Ferdinand, at bivaane det tydske Forbunds 10de Armeecors's Concentration. Efterretning om et ledigt geistlig Embede.
Viborger Samler, 1843-08-01
Hatting og Thorsted Sognekald i Aarhuus Stift, gammel Angivelse 374 Rd.; har nu følgende Jndtægter. 1) Tienden af begge Sognes c. 416 Tdr. tiendeydende Hartkorn udgjør c. 56 Tdr. 4 Skpr. Rug, 188 Tdr. 6 Skpr. Byg, 113 Tdr. 7 Skpr. Havre, 2) Qvægtienden c. 16 Rbd. 3) Smaaredsel 66 Snese Æg, 20 Lpd. Ost, 4 Lpd. Smør, 66 Par Kyllinger og 12 Rbd. 3 Mk. 4) Af en Annergaard svares foruden alle 3 Tiender, der ere indbefattede i det ovenanførte Beløb, 1 Fjerding Smør, 2 Lam, 2 GæsSmaaredsel, Qvægtiende, 4 Læs Gjerdsel, noget Natural arbeide, samt tvende Reiser, hver paa 3 a 4 Miil. 5) Offer og Accidentser c. 280 Rbd. Præstegaarden staaer for Hartkorn 8 Tdr. 2 Skpr. 2 Fdkr. 1 Alb. med 95 Tdr. Land geometrisk Maal. Præsten har hidtil faaet Udviisning af Brænde fra Bygholm, ligesom han har havt Adgang til at skære fornøden Tørv i Bygholms Mose. Til Præstegaarden hører et Huus i Hatting By, hvoraf svares aarlig 22 Rbd. og endeel Arbeidsdage. Skatter, Bankrenter og andre Afgifter udgjøre c. 160 Rbd.; Landemods-Expenser 13 Rbd. Enkepension bliver at svare. Artillerihest holdes.
Viborger Samler, 1843-08-01
Skibs= og Handels-Efterretninger. J Fædrelandet har en Jndsender fra Aalborg udtalt sig aldeles imod de saakaldte Rivnings-Forsøg ved Løgstøer, hvortil der af Finantserne er bevilget 3000 Rbd. Resultatet af en saadan Opmudring vil, efter hans Formening, kunne sporløst tilintetgjøres i faa Timer, hvorved hele Foretagendet, der ellers kunde stifte saa megen Gavn, hvis man havde Mod til at forlade de ulyksalige halve Forholdsregler, sandsynligviis igien vil indslumre for flere Generationer. flere til Helsingøer ankomne Skippere berette, at et Skib staaer paa Grund ved Falsterbro, og at man antager det for en Americaner fra Nordsøen.
Viborger Samler, 1843-08-01
Sildefiskeriet i Liimfjorden, især i Districterne Nykjøbing, Løgstøer og Nibe, har i dette Foraar, givet det dob delte Udbytte, i Sammenligning med forrige Aar. Der er nemlig i disse 3 Districter fanget omtrent 40,000 Ol Sild, som kunne anslaaes til omtrent 5,000 Tdr., hvoraf dog det Meeste er forbrugt i fersk og tørvet Tilstand. (Ab. Av.)
Viborger Samler, 1843-08-01
Kjøbenhavns Torvepriser, den 29de Juli. Hvede 5 Rd. 5 Mk. 8 s. a 7 Rd. 2 Mk., Rug 5 Rd. 3, Mk. a 6 Rd., Brad. Byg 4 Rd. 2 Mk. 8 s. a 4 Rd. 3 Mk. 8 s., brad. dito 4 Rd. a 4 Rd. 1 Mk. 8 s., Havre 2 Rd., 4 Mk. 8 s. a 3 Rd. pr. Tde. – Siellandsk Smør, 1 Mk. 4 s. a 1 Mk. 8 s. A., Æg 1 Mk. 6 s. a 1 Mk. 8 s. Snesen.
Viborger Samler, 1843-08-01
Horsens Torvepriser, den 27de Juli. Rug 5 Rbd. 1 Mk. a 5 Rbd. 2 Mk., Byg 3 Rbd. 2 Mk. a 3 Rbd. 3 Mk. pr. Td.; Oxekjød 6 a 7 Mk., fersk Flesk 10 a 11 Mk. pr. L., Smør 18 a 19 s. S.; Æg 13 a 14 s. Snesen.
Viborger Samler, 1843-08-01
Randers Torvepriser, den 29de Juli. Rug 5 Rbd. 3 Mk., 6 rad. Byg 3 Rbd. 3 Mk. a 3 Rbd. 4 Mk., Havre 2 Rbd. 2 Mk. a 2 Rbd. 3 Mk. pr. Td. (Kjøbmandspriis); Oxekjød 8 a 9 s., fersk Flesk 11 a 12 s., Smør 20 a 22 s. A., Æg 18 a 20 s. Snesen.
Viborger Samler, 1843-08-01
Viborg Torvepriser, den 29de Juli. Rug 5 Rbd. 1 Mk. a 5 Rbd. 4 Mk., Byg 3 Rbd. 5 Mk., Havre 2 Rbd. 4 Mk. pr. Td., nye Kartofler 24 a 28 sk. pr. Skp.; Oxekjød 6 a 10 s., Smør 18 a 19 s. pr. H.; Æg 16 s. Snesen.
Viborger Samler, 1843-08-01
Agger Kanals Skibsliste, Jndk. Den 23de Juli, Jacob Hansen af og fra Kragerøe til Nykjøbing. Den 25de: W. Rasmussen af og fra Mandal til Thisted, J. Rosenvold af og fra dito til Lemvig. Den 26de: J. Osmussen af og fra dito til Struer, Chr. Jørgensen af og fra dito til dito, T. Tønnesen af Christiansand fra Mandal til Lemvig, Alle med Trælast, L. C. Schielsgaard af og til Thisted fra Newcastle med Steenkul M. Petersen af og fra Mandal til Nykjøbing med Trælast, - Udg. Den 25de: J. P. Kløvborg af og fra Thisted, S. L. Svendsen af Nykjøbing fra Struer, begge til Amsterdam med Uld.
Viborger Samler, 1843-08-01
Reisende. Med Dagvognen fra Aarhuus til Viborg, den 31te Juli, Jomfru Houmann, d'Hrr. Qvistgaard, Frydensberg, Brocatte, Kampmann.
Viborger Samler, 1843-08-01
AVERTISSEMENTS. Fem Nøgler i en Staaling, ere tabte den 23de d. M. paa Veien fra St. Mathiasport til Raunstrup. Finderen behage at melde sig paa Bogtrykkeriet. P. Petersen, Hattemagermester af Horsens, anbefaler sig til forestaaende Skive Marked, som afholdes den 4de August, med et Parti moderne Hatte, saavel Harehaars som Silke, Alt vandtæt, stivet og pro bert staferet. Prisen vil blive saa billig som muligt efter Qvaliteten.
Viborger Samler, 1843-08-01
Skifte-Jndkaldelse. J Kjøbmand Mathias Martinus Bjørns Fallitboe heraf Byen bliver Tirsdagen den 22de August førstkommende, om Formiddagen Kl. 10, herpaa Contoiret afholdt en Skiftesamling, hvortil overeensstemmende med Placaten af 21de April 1824 alle Vedkommende herved indkaldes at møde for at varetage deres Tarv under Boets Behandling og afgive Erklæring angaaende Gjenstande Boet betreffende, hvorom Bestemmelse agtes taget. Herredscontoiret i Løgstøer, den 27de Juli 1843. J Hr. Cancellieraad, Herredsfoged Svanenskjolds Fraværelse, L. H. Spliid, constit.
Viborger Samler, 1843-08-01
Licitation. Tirsdagen den 8de August førstkommende, Formiddagen Kl. 10, bliver i Vium Mølle afholdt offentlig Licitation over Grundforbedringsarbeide ved Vium og Overballing Møller. Overslagssummen udgjør 402 Rbd. Conditionerne og Overslaaet ligge til Eftersyn paa Herredscontoiret. Salling Herreders Contoir den 24de Juli 1843. Horn.
Viborger Samler, 1843-08-01
Mortefications-Stævning. J Henhold til Morteficationsstevningen af Dags Dato (in extens indført i dette Blads Nr. 120) grundet paa allernaadigst Bevilling af 28de Marts 1843 og efter Begjæring, af Skifteretten der behandler Dødsboet efter Jens Jensen af Gamstrup, indsternes Jhændehaveren af en af Gaardmand Jørgen Christensen af Gamstrup under 20de Juni 1792 udstædt og den 14de Juli 1791 tinglæst Panteobligation stor 289 Rbd. til Justitsraad Christian Lange til Eskjær og Skivehuus, hvorfor er givet første Prioritets=Panteret i en Gaard i bemeldte Gamstrup, Rosleff Sogn, Salling Herred, Viborg, Amt af Hartkorn 5 Tdr. 2 Alb, med Aar og Dags Varsel, uden Forelæggelse eller Lavdag, til at møde inden Salling Herreds Ret som holdes paa Raadstuen i Skive den første Mandag i December Maaned 1844 om Formiddagen Kl. 10 for med omskrevne Obligation at fremkomme og sin Adkomst at beviisliggjøre, i Mangel af hvilket den ved Dom vil paastaaes morteficeret og i Pantebogen udslettet. Skive, den 24de Juli 1843. C. T. Horn.
Viborger Samler, 1843-08-03
No. 122. 71 Aarg. Kongelig allernaadigst privilegeret tiborg St. ifts-Tidende. Forsendes med Brevposten i Danmark og Hertugdommerne. SaasnanansaadannasnagossaarsaftensangaaDansosaasnansandaasessionssantensens Torsdagen den 3die August 1843. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-08-03
Udenlandske Efterretninger. Spanien. Paa Pariserbørsen gik det Rygte, at det var lykkets Esparteros Tilhænger, Gen. Jriarte, at kaste sig i Spidsen for 3000 Md. ind i Madrid.
Viborger Samler, 1843-08-03
Frankerig. Paris, den 24de Juli. En kgl. Ordonance bestemmer Styrken af den franske Sødivision ved Selskabsøerne saaledes: En Fregat paa 60 Kanoner, 2 Krigscorvetter, 2 Transporteorvetter, 1 Dampskib paa 160 Hestes Kraft.
Viborger Samler, 1843-08-03
Efterretninger fra Algier af 15de Juli melde, at en farlig Modstander af Franskmændene, Sidi Maleb, forhen Overhoved for Stammen Beni-Maier, er tagen tilfange, og transporteret – efter et forgjeves Forsøg paa at undflye - til Øen St. Marquerite. J en Fegtning, som Generalgouverneuren i Spidsen for en Afdeling af en af sine Colonner havde at bestaae med en af AbdelKaders regulære Batailloner, bemærkede man, at Emirens Tropper sloges godt. Den store Nærhed, hvori man fegtede, gjorde, at man i hiin tappre Bataillon bemærkede mere end 100 Europæere. Mange Soldater i de to fiendtlige Rækker gjenkjendte og nævnte hverandre ved Navn under Kampen (?). Emiren har mange Udlændinge - Franskmænd, Tydskere, Polakker og Jtalienere – i Sold han befolder dem godt. Efter en haardnakket Modstand, dreves Bataillonen med et Tab af 20 Md. paa Flugten De samme Efterretninger melde, at Gen. Bugeaud vi tilbringe to Maaneder i Frankerig, men at Operationerne desuagtet skulle fortsættes. Efter tre Dages Hvile marscherede Generalens store Colonne under Oberst Pelissieimod Wed-Rin, og Gen. Changarnier skal med en anden Colonne gjøre et Streiftog i Provindsen Medeah. Man vil ikke give Araberne Pusterum, og man vil vise dem, at de franske Tropper ere tilstede overalt.
Viborger Samler, 1843-08-03
Fra Algier meldes under 10de Juli, at de Fordeele de Franske for nylig have erholdt over Abdel Kader, netop ere tilfegtede i rette Tid, thi af de af Hertugen af Au male til Bytte gjorte Papirer erfares, at de fleste af de underkastede arabiske Anførere stode i Brevvexling med Emiren; at deres Underkastelse var et aftalt Fif, og at de vare blevne enige om, efter endt Høst at fornye Fiendtlighederne. Maatte denne Opdagelse indgyde GeneralBugeaud, som beholder de fleste af Emirens forrige Tjenere i sin Tjeneste, og som altfor meget bygger paa de Jndfødtes Forsikkringer, større Forsigtighed; Bugeaud burde vide, at Araberne netop ere ødsle med høitidelige Forsikkringer, naar de ville bedrage Franskmændene, uden hiint lykkelige Bytte vilde vi først ved Flinteskud have erfaret de arabiske Høvdingers sande Sindelag. Ulykkeligviis troer Gouverneuren at have organiseret Araberne, fordi han bibeholdt Abdel Kaders Organisation, dog med den Undtagelse, at han gjorde Embedsindsættelsen afhængig af sig, uden dog at indføre et virksomt Overopsyn. Kammeret har beskaaret det algierske Budget med en Sparsomhedsiver, som et nøiere Kiendskab til Forholden vistnok vilde have modificeret. Man lod Reductioner finde Sted ved Civilarbeiderne og ved Colonisationen d. c. netop ved det Allervigtigste.
Viborger Samler, 1843-08-03
En Herr Lebarbier, der for faa Dage siden blev arresteret, havde i Rue d'Arcole oprettet en Creditkasse, under Navn af la Populaire og en Banque publique. Lettroende Mennesker strømmede til denne Bank, deponerede deres Penge, og erholdt Guld og grønne Skove lovende Bankactier, medens Lebarbier arbeidede med Pengene i det farlige Børspil. Omsider maatte Politie blande sig i Sagen; i Kassen fandtes nogle tusinde Fres. og Actier – efter Alt. Merc. – til et Beløb af 120 Mill. Fres. Saadanne colossale Bedragerier ere kun mulige i Paris.